เรื่องร้องเรียน (ไม่ระบุ) วันที่ 2022-08-08 02:46:00 — แขวงทุ่งพญาไท เขตราชเทวี กรุงเทพมหานคร
รถเมล์ ปอ.สาย 536 วิ่งไม่ประจำทาง หลายครั้งที่วิ่งไปทางอื่น เอาแน่เอานอนไม่ได้ กะเวลาเดินทางไม่ได้เลย โดยเฉพาะเวลาเมื่อรอขึ้นที่ป้ายเกาะราชวิถี อนุสาวรีย์ชัย // รถเมล์ ขสมก. ปอ.สาย 509 และ สมาร์ทบัส 108 วิ่งจากฝั่งธนฯ มาถึงอนุสาวรีย์ชัย สาย 509 มีรถวิ่งน้อยมาก รอนานมาก เบียดกันจนแทบจะยืน เบียดจนแทบจะได้กัน ขี่คอกันทุกเช้า  ส่วน 108 ทั้งเส้น มีวิ่งอยู่แค่ 3 คัน จากใจคนที่ใช้รถเมล์มาทำงานเช้าเย็นทุกวัน จากฝั่งธน มา ใจกลางเมือง ระบบขนส่งสาธารณะเมืองเราห่วยมาก แพงมาก เสี่ยงทั้งความปลอดภัย โรค และมลพิษ รถยูโรทูก็เก่ามาก รถของขนส่งมวลชน มีบัตรของตัวเอง สมาร์ทบัสก็ไม่รับอีก อย่างทางที่ผมมา ถ้า ยูโรทู(สีส้ม)ไม่มา ก็ต้องขึ้นสมาร์ทบัส สีฟ้า(เอกชน)บัตรเหมาของ ขสมก. ที่ซื้อไว้แล้วก็ใช้ไม่ได้อีก เสียเงินซ้ำซ้อน นอกจากรถไม่พอ ลำบาก แล้ว ค่ารถก็แพง แถมระบบการจ่ายเงินยังมีรอยต่ออีก ทุกวันนี้ ทำงานไม่เหนื่อยหรอกครับ เหนื่อยเดินทาง มันดูดพลังงานมากๆ ระบบขนส่งสาธารณะนี่แหละ ดัชนีชี้วัดความเจริญของเมือง ฝากทีมงานอาจารย์ชัชชาติช่วยดูระบบขนส่งมวลชนโดยเฉพาะรถเมล์ด้วยครับ